Oct 30,2016
నేడు ముహూరత్‌ ట్రేడింగ్‌
ముంబయి: దీపావళి పర్వదినాన్ని పురస్కరించుకొని నేడు (ఆదివారం) దేశీయ స్టాక్‌ మార్కెట్లలో 'ముహూరత్‌' ట్రేడింగ్‌ నిర్వహించనున్నారు. ఆదివారం సాయంత్రం 6.30 నుంచి 7.30 గంటల మధ్య ఈ ప్రత్యేక ట్రేడింగ్‌ను నిర్వహిస్తారు. గంట పాటు జరగనున్న ఈ ట్రేడింగ్‌ వ్యవహారాలను మంగళవారం ఖాతాల్లో సర్దుబాటు చేయనున్నారు. 'బాంబే స్టాక్‌ ఎక్స్ఛేంజీ' (బీఎస్‌ఈ)లో ఈక్విటీ డెరివేటివ్స్‌, కరెన్సీ డెరివేటివ్స్‌, ఈక్విటీ అండ్‌ ఎస్‌ఎల్‌బీ విభాగాల్లో ముహూరత్‌ ట్రేడింగ్‌ జరగనుంది. మరోవైపు నేషనల్‌ స్టాక్‌ ఎక్స్ఛేంజీ (ఎన్‌ఎస్‌ఈ)లో ప్రత్యేక ట్రేడింగ్‌ కరెన్సీ, డెరివేటివ్స్‌, ఫీచర్స్‌ అండ్‌ ఆఫ్షన్స్‌, క్యాపిటల్‌ మార్కెట్‌ విభాగాల్లో నిర్వహించనున్నారు. 'బలిప్రతిపాద' పురస్కరించుకొని స్టాక్‌ మార్కెట్లు సోమవారం కూడా పని చేయవు. తిరిగి మార్కెట్లు మంగళవారం నుంచి పూర్తిస్థాయి ట్రేడింగ్‌ను నిర్వహంచనున్నాయి.
మీ స్నేహితులకు రికమెండ్ చెయ్యండి